Szücs László Gergely: A filozófiatanítás alapkérdései - szeminárium
FLN-393

A szeminárium célja, hogy a hallgatók az elolvasandó cikkek, tanulmányok segítségével tájékozódjanak a filozófia tanításának speciális problémáiról, aktuális kérdéseiről, és – ami a legfontosabb – a közös beszélgetések segítségével együtt jöjjenek rá arra, milyen szerepe van a filozófiának a személyiség formálásában, a kritikai szellemiség létrehozásában.
Az óra keretein belül a hallgatóknak saját filozófiaórájukat kell megtervezni. Együtt vitatjuk meg a megtervezett, előre elgondolt tanórák keresztülvihetőségét, módszertani és tartalmi pozitívumait és negatívumait. Legfontosabb célunk: a megtervezett órák ne pusztán az ismeretterjesztést szolgálják, hanem, hogy a tizenhét-tizennyolc éves tanulók közé „elvigyük a filozófiát”.
A szeminárium elsősorban a jelenlévők vitájára épül, a hallgatók számára azonban lehetőséget biztosítok az én és az általam ismert filozófiatanárok óráinak látogatására, és arra, hogy középiskolai filozófiaóráimon kipróbáljak saját magukat.   

Irodalom:

•	Az érettségiről tanároknak – Filozófia http://www.om.hu/letolt/kozokt/erettsegi2005/tanaroknak/filozofia/filozofiabe.htm
•	Fehér M. István: A filozófia tanítása. Az iskolai filozófia és a filozófia iskolai fogalma Valóság, 2002. november XLV. évfolyam 11. szám
•	Kerner Anna: Filozófia [Riporter:] Miksa Lajos, Köznevelés, 2001. december
•	Gáspár Csaba László: A filozófia oktatásának fölöttébb szükséges voltáról, Iskolakultúra, 2000/ 1. 24-30.
•	Gáspár Csaba László: Filozófia az iskolában, Vigilia., 2000. január
•	Mezei Balázs: Etikus bölcselet és demokratikus kultúra, Ki miért idegenkedik a filozófiától Magyarországon, Magyar Nemzet, 1999. 147. szám, 14.
•	Loboczky János: Demokrácia - patriotizmus – filozófiaoktatás, Új holnap. 15. 1998. 85-96.
•	Filozófia az oktatásban, Kerekasztal-beszélgetés. [Vitavezető:] Kiss László, Új pedagógiai szemle. 1998/12, 47-58.
•	"Az iskolának csak felesleges dolgokat szabadna tanítania" Kerekasztal-beszélgetés a filozófia tanításáról. [Vitavezető:] Schüttler Tamás, Kiss László, Új pedagógiai szemle, 1998/6, 45-55.
•	Kiss László: Fantázia és filozófia, Vázlatos gondolatok a gyermekek filozófiaoktatásáról, Új pedagógiai szemle, 47. 1997. 12. 19-24.
•	Fáy László: Doxográfia érettségizőknek, Iskolakultúra, 1995/ 8-9. 100-112. 
•	Heller Ágnes - Nyíri J. Kristóf - Vajda Mihály: Központosítsuk-e a filozófiát? [Riporter:] Nádra Valéria, Magyar Hírlap, 1995/182
•	Szablyár Eszter: Kukába Arisztotelésszel? Érettségizni sokféle tantárgyból lehet, kérdés, melyikből érdemes, 2005, október 13.
•	Frederico Mayor: A szabadság iskolája, Új pedagógiai szemle, 1997/2